LIETUVOS RESPUBLIKOS VIDAUS REIKALŲ MINISTRO

Į S A K Y M A S

DĖL VIDAUS TARNYBOS SISTEMOS PAREIGŪNŲ LAIKINOJO NEDARBINGUMO STEBĖSENOS ORGANIZAVIMO TVARKOS APRAŠO PATVIRTINIMO

2013 m. gegužės 23 d. Nr. 1V-459

Vilnius

Siekdamas, kad būtų vykdoma vidaus tarnybos sistemos pareigūnų sveikatos būklės ir jos kitimo tendencijų stebėsena:

1. T v i r t i n u Vidaus tarnybos sistemos pareigūnų laikinojo nedarbingumo stebėsenos organizavimo tvarkos aprašą (pridedama).

2. P a v e d u šio įsakymo vykdymo kontrolę pagal kompetenciją vidaus reikalų centrinėms įstaigoms ir Sveikatos priežiūros tarnybai prie Lietuvos Respublikos vidaus reikalų ministerijos.

3. P r i p a ž į s t u netekusiu galios Lietuvos Respublikos vidaus reikalų ministro 2002 m. balandžio 8 d. įsakymą Nr. 174 „Dėl Statutinių valstybės tarnautojų sergamumo su laikinuoju nedarbingumu apskaitos“.

Vidaus reikalų ministras	Dailis Alfonsas Barakauskas

PATVIRTINTA

Lietuvos Respublikos vidaus reikalų ministro 2013 m. gegužės 23 d. įsakymu Nr. 1V-459

VIDAUS TARNYBOS SISTEMOS PAREIGŪNŲ LAIKINOJO NEDARBINGUMO STEBĖSENOS ORGANIZAVIMO TVARKOS APRAŠAS

1. Vidaus tarnybos sistemos pareigūnų laikinojo nedarbingumo stebėsenos organizavimo tvarkos aprašas (toliau – Aprašas) nustato duomenų apie vidaus tarnybos sistemos pareigūnų (įskaitant vidaus tarnybos sistemos pareigūnus, įtrauktus į Vidaus reikalų ministerijos (toliau – VRM) kadrų rezervą) (toliau – pareigūnai) laikinąjį nedarbingumą rinkimą ir jų apdorojimą pagal elektroninių nedarbingumo pažymėjimų bei elektroninių nėštumo ir gimdymo atostogų pažymėjimų, išduotų vadovaujantis Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisyklėmis, patvirtintomis Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2005 m. birželio 30 d. įsakymu Nr. V-533/A1-189 (Žin., 2005, Nr. 83-3078; 2010, Nr. 89-4740) (toliau – Nedarbingumo pažymėjimų išdavimo taisyklės), duomenis.

2. Pareigūnų laikinojo nedarbingumo stebėsenos paskirtis – nuolat stebėti, analizuoti pareigūnų sveikatos būklę, ją veikiančius veiksnius ir jos kitimo tendencijas, naudoti informaciją apie pareigūnų sveikatos būklę ir jos kitimo tendencijas planuojant ir įgyvendinant pareigūnų profesinės sveikatos priežiūros, kitas jų saugos ir sveikatos priemones, socialines garantijas.

3. Pareigūnų laikinojo nedarbingumo stebėseną pagal kompetenciją vykdo vidaus reikalų įstaigos, VRM (toliau apraše vartojama sąvoka „vidaus reikalų įstaiga“, kiek tai yra susiję su Apraše nustatytomis vidaus reikalų įstaigos funkcijomis, apima ir VRM) ir Sveikatos priežiūros tarnyba prie VRM.

4. Vidaus reikalų įstaiga:

4.1. renka ir apdoroja joje tarnaujančių pareigūnų elektroninių nedarbingumo pažymėjimų bei elektroninių nėštumo ir gimdymo atostogų pažymėjimų, esančių Nedarbingumo pažymėjimų išdavimo taisyklėse nurodytoje Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų tvarkymo sistemoje, duomenis apie:

4.1.1. laikinojo nedarbingumo priežastis;

4.1.2. laikinojo nedarbingumo atvejus;

4.1.3. laikinojo nedarbingumo kalendorines dienas;

4.2. vertina duomenis apie kiekvieno pareigūno laikinąjį nedarbingumą (laikinojo nedarbingumo priežastis, laikinojo nedarbingumo atvejus ir laikinojo nedarbingumo kalendorines dienas) ir juos naudoja įgyvendindama su personalo valdymu susijusias funkcijas, nustatytas Vidaus tarnybos statutu (Žin., 2003, Nr. 42-1927) ir kitais teisės aktais;

4.3. prireikus stebi, ar pareigūnas nedarbingumo metu laikosi elgesio taisyklių, nurodytų Nedarbingumo pažymėjimų išdavimo taisyklių VII skyriuje;

4.4. kiekvieną metų pusmetį sugrupuoja vidaus reikalų įstaigoje tarnaujančių pareigūnų laikinojo nedarbingumo priežastis, suskaičiuoja laikinojo nedarbingumo atvejus ir laikinojo nedarbingumo kalendorines dienas pagal užbaigtus ir uždraustus panaikinti elektroninius nedarbingumo bei elektroninius nėštumo ir gimdymo atostogų pažymėjimus ir užpildo Vidaus tarnybos sistemos pareigūnų laikinojo nedarbingumo duomenų apskaitos lentelę (priedas) (toliau – lentelė);

4.5. vidaus reikalų įstaigos vadovo ar jo įgalioto asmens pasirašytą lentelę su vidaus reikalų įstaigoje tarnaujančių pareigūnų laikinojo nedarbingumo einamųjų metų pirmojo pusmečio duomenimis elektroniniu paštu, faksu arba raštu pateikia Sveikatos priežiūros tarnybai prie VRM iki einamųjų metų liepos 15 d., o lentelę su praeitų metų antrojo pusmečio duomenimis – iki kitų metų sausio 15 d.

5. Sveikatos priežiūros tarnyba prie VRM:

5.1. sistemina gautus iš visų vidaus reikalų įstaigų duomenis apie pareigūnų laikinąjį nedarbingumą;

5.2. duomenis apie pareigūnų laikinąjį nedarbingumą naudoja pagal Aprašo 2 punkte nurodytą paskirtį;

5.3. konsultuoja vidaus reikalų įstaigas dėl Aprašo 4 punkto nuostatų įgyvendinimo;

5.4. prireikus teikia apibendrintus duomenis apie pareigūnų laikinąjį nedarbingumą VRM ir vidaus reikalų centrinių įstaigų vadovybei.

_________________

Vidaus tarnybos sistemos pareigūnų laikinojo nedarbingumo stebėsenos organizavimo tvarkos aprašo

priedas

VIDAUS TARNYBOS SISTEMOS PAREIGŪNŲ LAIKINOJO NEDARBINGUMO DUOMENŲ APSKAITOS LENTELĖ

(duomenys pagal elektroninius nedarbingumo pažymėjimus bei elektroninius nėštumo ir gimdymo atostogų pažymėjimus)

metų pusmetis

____________________________________________________________________________________

(vidaus reikalų įstaigos pavadinimas, adresas, telefono, fakso numeris, el. pašto adresas)

Ataskaitiniu laikotarpiu vidaus reikalų įstaigoje tarnavusių pareigūnų vidutinis skaičius	,

iš to skaičiaus moterų

Laikinojo nedarbingumo priežastys	Laikinojo nedarbingumo atvejų skaičius	Laikinojo nedarbingumo kalendorinių dienų skaičius

1	2	3
1. Liga
2. Epideminė situacija
3. Protezavimas
4. Ligonio slaugymas
5. Profesinė liga
6. Nelaimingas atsitikimas darbe, kelyje į (iš) darbo
7. Nelaimingas atsitikimas buityje
8. Vaiko priežiūra
9. Donoras
10. Nėštumo ir gimdymo atostogos
IŠ VISO:

PASTABA. Vienu nedarbingumo atveju laikomas toks atvejis, kai tam pačiam pareigūnui išduoti visi elektroniniai nedarbingumo pažymėjimai dėl tos pačios laikinojo nedarbingumo priežasties be pertraukos.

Įstaigos vadovas
(parašas)	(vardas, pavardė)
Atsakingas asmuo
(parašas)	(vardas, pavardė)
(data, atsakingo asmens tel.)

_________________